LUFUNJISHO 25
Mazubo a Bufumu Aikelako ka Kabiji Beashimika Byepi?
Jizhina ja kuba’mba Nzubo ya Bufumu jilumbulula mpunzha pa kufunjila Baibolo kikatakata byo yaamba pa Bufumu bwa Lesa bwasapwilangapo Yesu.—Luka 8:1.
Ke kishimikwa kya bupopweshi bwa kine. Pa ino mpunzha popo banengezhezha bya kwingila mwingilo wa kusapwila mambo awama a Bufumu. (Mateo 24:14) Mazubo a Bufumu ashimikwa apusana pusana, amo abaya akwabo akepa bino onse amweka bulongo, kabiji mu amo mupwijila bipwilo byavula. Mu myaka ya kunyuma kwe, twashimika Mazubo a Bufumu avula bingi, atanu pa juba jimo, pa kuba’mba bipwilo bibena kulengwa bikale na mwa kupwijila. Ashimikwa byepi?—Mateo 19:26.
Ashimikwa na mali a bukwasho akonkakena ku ofweshi mukatampe. Ano mali beatuma ku ofweshi wa musampi pa kuba’mba beapane kyatutu ku bipwilo bikeba kushimika nangwa kuwamisha Nzubo ya Bufumu.
Ashimikwa na bamwingilo ba kwitemenwa babula kufola mali. Mu byalo byavula muji Mabumba a Bantungi ba Mazubo a Bufumu. Ano mabumba a bantungi bakwitemenwa ne bamingilo bepana baya ku bipwilo byapusana pusana mu kyalo mo baji ne mu mapunzha a mu mizhi, na kushimika Mazubo a Bufumu. Mu byalo bimo batongola Bakamonyi bafikilamo bakutangijila mwingilo wa kushimika nangwa kuwamisha Mazubo a Bufumu mu yoyo mpunzha. Nangwa kya kuba balongo ne banyenga ba ku yoyo mpunzha bepana kwingila, bino ba mu kipwilo paji yeo mwingilo bo beya bavula na kwingila. Mupashi wa Yehoba ne kwibikako kwa bantu banji bengila na muchima yense ko kulengela uno mwingilo kwenda bulongo.—Salamo 127:1; Kolose 3:23.
Mambo ka motupwijila o mutelelwa’mba Nzubo ya Bufumu?
Mazubo a Bufumu mwaya ntanda yonse ashimikwa byepi?
Fundai ne Bikwabo
KUPWILA
Ñanyi Bintu Byubiwa pa Nzubo ya Bufumu?
Twelai mukachi mumone byo mumweka.
BAÑANYI BABENA KUBA KYASWA MUCHIMA WA YEHOBA LELO JINO?
Kupwila Kwikala Byepi mu Bipwilo bya Bakamonyi ba kwa Yehoba?
Ñanchi mwayuka bikala kupwila kwetu nyi? Mukamwenamo mu byo mukafunda mu Baibolo.
run_Latn bem_Latn bem_Latn bem_Latn bem_Latn bem_Latn bem_Latn bem_Latn xho_Latn cjk_Latn lua_Latn tso_Latn bem_Latn bem_Latn bem_Latn